ઉમાશંકરની કવિતામાં ગવાયેલો વિશ્વનાગરિક મારામાં પ્રગટ્યો છે. ઇન્ટરનેટની સૂક્ષ્મ પ્રકાશરેખા મારા તન-મનની આંખનો કબજો લઈને બેઠી છે. અનુવાદ એ અનુસર્જન છે તેવં જાહેર કરવા મારી પ્રજ્ઞામાં બેઠેલી કવિતાઓ પોકારી રહી છે. આપણા પૂર્વજોના જીવનનો અનુવાદ કરવા બેસું છું ત્યાં જ મારી ભાષાની ડાળ પર દુર દેશના કોઇ પંખી આવીને બેસે છે, અને ખંખેરે છે તેના આકાશને, હું હવે એ અપરિચિત પક્ષીના આકાશનો અનુવાદ કરવાની મઝા માણી રહ્યો છું, એક સેતુસમી નવી સદીની, નવી ભાષાના નાવડામાં.